钦定古今图书集成/历象汇编/岁功典/第105卷 > 《五代史》 > 司天考
## 钦定古今图书集成/历象汇编/岁功典/第105卷 > 《五代史》 > 司天考

置气积，以朔率去之，不尽为闰馀。用减气积，为朔积。
统法而一，为日；盈周纪去之，命甲子算外，即天正常
朔日辰及分。杪以象策累加之，即各得弦望及次朔、
朔弦望定日。各以日躔、月离朓朒定数，朓减朒加朔
弦、望常分，为定日。定朔加时，日入后，则进一日；有交
见初，则不进；弦望加时，日未出，则退一日；日虽出，有
交，见初，亦如之。元日有交，则消息定之。定朔与后朔，
于同者大，不同者小，无中气者为闰朔望加时日度，各置日躔入历，以日躔、月离朓朒定
数朓减朒加之，为定朔加时入历。以历分乘其日损
益率，统法而一，损益其下盈缩数，为定数。置定朔历
分，通法约之，以定数盈加缩减之，各命以冬、夏至之
宿，算外，即得所求也。